[{"text_idx": "#000005", "text": "Mida vanavanematega koos toredat ette vo\u0303tta?"}, {"text_idx": "#000006", "text": "Ka\u0308es ongi meie vanaisade ja vanaemade oma pa\u0308ev \u2013 vanavanematepa\u0308ev!"}, {"text_idx": "#000008", "text": "Vanavanemad on meie eludes omajagu o\u0303petajad, parajalt palju suunajad, kahtlemata aga meie parimad hoidjad ja to\u0303elised so\u0303brad. Kui ema kodus kolmandat ja\u0308a\u0308tist enam su\u0308u\u0308a ei luba, siis vo\u0303ite vabalt oma murega vanavanemate poole po\u0308o\u0308rduda \u2013 uskuge, to\u0308o\u0308tab alati."}, {"text_idx": "#000009", "text": "Vanavanemad on kindlasti o\u0303nnelikud, kui vo\u0303tate koogi ja va\u0308ikese lillekimbu ning la\u0308hete neile lihtsalt ku\u0308lla. Me isegi hakkasime mo\u0303tlema, et millega oma vanavanemaid sel aastal u\u0308llatada. Paneme kirja mo\u0303ned asjad, millega meie oma kalleid u\u0308llatada plaanime."}, {"text_idx": "#000010", "text": "Loodus on praegu imeline! O\u0303rnalt jahe, samas soe. Kastepa\u0308rleid helgib igal lehel ja oksal. Pa\u0308ikesekiired paitavad veel po\u0303ski la\u0308bi puudelatvade. Meri kohiseb tasa ja tuul tantsib oma tantsu. Va\u0308ike jalutuska\u0308ik metsatukas, mere a\u0308a\u0308res, lilleaasal vo\u0303i matkarajal ko\u0303lab alati hea mo\u0303ttena. So\u0303o\u0303m va\u0308rsket o\u0303hku ja hea tuju on garanteeritud!"}, {"text_idx": "#000012", "text": "Kindlasti ma\u0308letate lapsepo\u0303lvest, kuidas vanaema-vanaisa viisid teid kohvikusse kooki so\u0308o\u0308ma? Meiegi teame seda va\u0308ga ha\u0308sti. Mida aeg edasi, seda enam tekib meile imeliselt toredaid va\u0308ikesi kohvikuid ning mainimata ei saa ka ja\u0308tta juba klassikalisi kohti. Juhul, kui otsustate minna ta\u0308na vanavanematega vanalinna, siis minge jooge pa\u0308rast tassike teed ja so\u0308o\u0308ge u\u0308ks magus amps mo\u0303nes toredas vanalinna kohvikus."}, {"text_idx": "#000013", "text": "Kas teie vanavanemad on kinos ka\u0308inud? Kinolinal jookseb palju vahvaid filme, mis teleriekraanidel ei pruugigi nii ha\u0308id efekte anda. Vanavanemad tulevad tavaliselt kinno suurima heameelega ning so\u0308o\u0308vad veel karbi popcorni kaubapeale."}, {"text_idx": "#000015", "text": "Vanavanematel on palju teadmisi ja ma\u0308lestusi. Vanu perekonna albumeid sirvides on neil alati pea iga pildi kohta ra\u0308a\u0308kida mo\u0303ni tore lugu. Uurige oma pere ajaloo kohta, tutvuge vanavanemate lapsepo\u0303lve ja nooruse aegadega. Talletage neid lugusid, mida pa\u0308randatakse po\u0303lvest-po\u0303lve."}, {"text_idx": "#000018", "text": "Tihti elavad meie vanavanemad hoopis maal ning su\u0308gise hakul tuleb ette vo\u0303tta ka terve nimekirja jagu aiato\u0308id. Vanavanematel on hea meel, kui noored tragid neile appi la\u0308hevad. Riisuge, niitke, rohige, laduge puuriita, koristage vo\u0303i tehke niisama koos lo\u0303ket. Ku\u0308lastage meie aiandit Pagavere talus, Vana-Aespa ku\u0308las, et soetada kauneid su\u0308gisesi aialilli, pu\u0308sikuid vo\u0303i muid aiatarbeid. Peale u\u0308hist ku\u0308laska\u0308iku aiandis, vo\u0303ite anda oma aedadele su\u0308gisese ilme."}, {"text_idx": "#000020", "text": "Imeilusat vanavanemate pa\u0308eva ko\u0303igile vanavanematele ka Riketsi perekonna poolt! Hoiame ja armastame teid!"}]